Държавен вестник, бр. 24, 2016 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  24
Амбулаторна процедура № 6
„Системно лекарствено лечение при злока­
чествени солидни тумори и хематологични
заболявания“
1 .  О б х в а т :
1.1. Амбулаторната процедура включва диаг­
ностични, лечебни и рехабилитационни дейности 
и услуги, предоставяни на задължително здрав­
ноосигурени лица със заболявания по МКБ-10: 
С00-97, D00-09 и D37-48, D55 – D68.
1.2. Амбулаторната процедура включва дей­
ности и услуги по т. 1.1 от обхвата на медицин­
ската специалност „Клинична хематология“, 
осъществявана най-малко на второ ниво на 
компетентност, съгласно медицински стандарт 
„Клинична хематология“; от обхвата на меди­
цинската специалност „Медицинска онкология“, 
осъществявана най-малко на второ ниво на 
компетентност, съгласно медицински стандарт 
„Медицинска онкология“; от обхвата на меди­
цинската специалност „Детска клинична хема­
тология и онкология“, осъществявана на трето 
ниво на компетентност, съгласно медицински 
стандарт „Педиатрия“.
1.3. Основни процедури по МКБ-9 КМ: 
1.3.1. основни диагностични процедури: 90.59;
1.3.2. основни терапевтични процедури: 38.99, 
99.04, 99.05, 99.06, 99.23, 99.24, 99.25, 99.28, 99.29.
1.4. Диагностични, лечебни и рехабилитаци­
онни дейности и услуги в хода на амбулаторната 
процедура: 
1.4.1. Запознаване с Решението на общата 
клинична онкологична комисия/клиничната 
комисия по хематология и неговото приложение 
до момента в съотвествие с утвърдените фарма­
ко-терапевтични ръководства.
1.4.2. Оценка на здравния статус, паракли­
ничните показатели и образните изследвания 
на пациента.
1.4.3. Дозиране на лекарствените продукти и 
контрол на процеса на дозиране и прилагане на 
лекарствените продукти.
1.4.4. Системно лекарствено лечение на па­
циенти със злокачествени заболявания в съот­
ветствие с утвърдените фармако-терапевтични 
ръководства като част от терапевтичната стра­
тегия, определена от клиничната онкологична 
комисия/клиничната хематологична комисия, 
в т. ч.:
1.4.4.1. провеждане на неадювантна химио­
терапия;
1.4.4.2. провеждане на адювантна химиоте­
рапия;
1.4.4.3. лечение с парентерални бифосфонати; 
1.4.4.4. парентерална таргетна терапия;
1.4.4.5. лечение с алфа-интерферон;
1.4.4.6. приложение на колониостимулиращи 
фактори;
1.4.4.7. интравезикална химио- и имуноте­
рапия;
1.4.4.8. противотуморна имунотерапия;
1.4.4.9. лечение с кръв и кръвни биопродукти 
(при апластична анемия, миелодисплазийни 
синдроми, хронични анемии, тромбастении; фак­
тори на кръвосъсирването – при физиологична 
невъзможност за самостоятелно приложение или 
необучени пациенти с коагулапатии);
1.4.4.10. провеждане на кортикостероидна и 
имуносупресивна терапия (при капиляротокси­
коза, имунна тробоцитопения);
1.4.4.11. овладяване на кръвоизливен епизод 
при вродени коагулопатии;
1.4.4.12. провеждане на хелаторно паренте­
рално лечение при желязно свърхнатоварване;
1.4.4.13. химиотерапия/хормонотерапия при 
метастазирало заболяване;
1.4.4.14. флеботомия при регулярен режим 
на кръвопускане (при полицитемия есенциалис, 
полиглобулии).
1.4.5. Контрол на състоянието на пациента по 
време на прилагане на лекарственото лечение и 
профилактика на страничните ефекти.
1.4.6. Здравни грижи
1.5. Диагностични и лечебни дейности и услуги 
при приключване на амбулаторната процедура:
1.5.1. Контрол на здравното състояние на 
пациента и медицинско заключение за липса на 
медицински риск от приключване на процедурата 
въз основа на обективни данни за стабилно общо 
състояние (клинични/параклинични) и:
1.5.1.1. извършена терапевтична процедура в 
съответствие с назначената терапевтична схема;
1.5.1.2. стабилно състояние на пациента;
1.5.1.3. липса на усложнения от проведената 
процедура.
1.5.2. Оценка на потребностите от диагнос­
тични, лечебни и рехабилитационни дейности и 
услуги след приключване на процедурата, в т. ч.:
1.5.2.1. последващи терапевтични процедури в 
съответствие с назначената терапевтична схема, 
в т. ч. време за явяване за следващо вливане, 
необходимост от медикаментозна подготовка 
за него, провеждане на контролни изследвания;
1.5.2.2. нужда от промяна или продължаване 
на лечението в болнични условия (при усложне­
ния от лечението, влошаване на състоянието).
Амбулаторна процедура № 7
„Амбулаторно наблюдение/диспансеризация 
при злокачествени заболявания и при вродени 
хематологични заболявания“
1 .  О б х в а т :
1.1. Амбулаторната процедура включва ди­
агностични, лечебни и рехабилитационни дей­
ности и услуги, предоставяни на задължително 
здравноосигурени лица с новообразувания по 
МКБ-10: С00 – D48, D55 – D68, подлежащи на 
комплексно амбулаторно наблюдение/диспан­
серизация, съгласно Наредба № 39 от 2004 г. за 
профилактичните прегледи и диспансеризацията. 
1.2. Амбулаторната процедура включва дей­
ности и услуги по т. 1.1 от обхвата на медицин­
ската специалност „Клинична хематология“, 
осъществявана най-малко на второ ниво на 
компетентност, съгласно медицински стандарт 
„Клинична хематология“; от обвата на меди­
цинската специалност „Медицинска онкология“, 
осъществявана най-малко на второ ниво на 
компетентност, съгласно медицински стандарт 
„Медицинска онкология“, от обхвата на меди­
цинската специалност „Детска клинична хема­
тология и онкология“, осъществявана на трето 
ниво на компетентност, съгласно медицински 
стандарт „Педиатрия“.